# SUOMEN HAUTAUSTOIMINNAN KESKUSLIITTO RY

### Vuoden 2023 toimintasuunnitelma

### Liiton toiminta-ajatus

Liitto kehittää kaikkia hautaustoiminnan alueita. Se huolehtii hautausmaa- ja hautauskulttuurin säilyttämisestä sekä kehittämisestä. Liitto on tärkeä informaation tuottaja ja jakaja maassamme. Liitolla on ajankohtaista ja laajaa koulutustoimintaa koko hautaustoimen ja sen asiakaspalvelun kehittämiseksi. Koulutus kohdistuu pääasiassa jäsenistölle.

### Toimintasuunnitelma ja toiminnan tavoitteet

Vuonna 2023 liiton toiminnan keskeiset alueet ovat:

# 1. Koulutustoiminta

Liitto on pystynyt palaamaan normaaliin koulutuspäivärytmiin eli kahdesti kalenterivuoden aikana järjestetään koulutuspäivät. Liittohallitus suunnittelee ja toteuttaa koulutuksen sisällön. Koulutuksessa jaetaan tietoa hautaustoiminnan ajankohtaisista aiheista. Koulutuksia järjestetään eri puolilla Suomea. Liiton järjestämä koulutus kohdistuu henkilöstölle, jonka työtehtävät liittyvät hautaus- ja kiinteistötoimintaan.

Vuoden 2023 liittokokous pidetään Hyvinkäällä 28.03.

Syksyn koulutuspäivät järjestetään 7.-8.11. Rovaniemellä.

Mahdollisuuksien mukaan webinaarien järjestelyjä toteutetaan ajankohtaisista aiheista.

2. Asiantuntijapalvelut

Liitto toimii tiedonvälittäjänä, mm seuraavasti:

* hautaustoimeen liittyvä tilastointi ja tilastotietojen julkistaminen / välittäminen
* liitto ottaa kantaa hautaustoiminnan muutoksiin ja uusiin tarpeisiin
* liiton tulee näkyä ja olla aktiivinen; siksi liiton tulee osallistua alan messuille, tilaisuuksiin, näyttelyihin ja kansainväliseen yhteistyöhön.

3. Arkkujen ja uurnien laatujärjestelmä

Vuoden 2016 aikana on alan toimijoiden kesken luotu arkkujen ja uurnien uudet laatukriteerit. Uudet kriteerit astuivat voimaan 1.1.2017 ja liittomme pyrkii edelleen valistamaan ja tiedottamaan uusista kriteereistä ja saattamaan ne vakiintuneeksi käytännöksi alalla yhteistyössä muiden toimijoiden kanssa.

Laatujärjestelmän tekstiosa päivitettiin tarvittavilta osin vuoden 2021 aikana.

Hautaustoimilaki 7 luku 18 § (tuhkan luovuttaminen) ja 19 § (tuhkan hautaaminen tai sijoittaminen muulla tavoin)ei tarkkaan määrittele aikaa tuhkanluovutuksesta tuhkanhautaamiseen. Luovutuskäytäntöjen yhtenäistämiseksi ja aluehallintoviraston ehdotuksesta asiasta aloitetut neuvottelut valtakunnallisten ohjeiden laatimiseksi saatiin vuoden aikana valmiiksi ja hallitus päätti ne kokouksessaan 4.3.2021 hyväksyä sekä saattaa ne krematorioiden ylläpitäjille sekä alan ammattilaisille tiedoksi. Ohjeiden valmistelussa olivat mukana Seurakuntapuutarhurit ry, Suomen Hautaustoimistojen liitto ry ja kirkkohallitus

4. Kotisivujen ylläpito

Kotisivujen käytön kautta muodostuu ulkoinen kuva yhdistyksestä ja sen toiminnasta.

# Kotisivuja käytetään ensisijaisena tiedotuskanavana.

# 

# 5. Yhteistyö eri sidosryhmiin

Liitto kuuluu kansainväliseen järjestöön International Cremation Federation (ICF) ja pohjoismaiseen järjestöön Nordiska Förbundet för Kyrkogårdar och Krematorier (NFKK).. Erityisesti on syytä pysyä ajan tasalla siitä, mitä alalla ja sen säännöstöissä tapahtuu EU-maissa sekä erityisesti pohjoismaisessa yhteistyössä.

Liitto on Kirkkopalvelut ry:n jäsen. Liittohallitus jatkaa yhteistoimintaa Kirkkohallituksen, Kirkon Hallintovirkamiehet ry:n ja Seurakuntapuutarhurit ry:n kanssa. Myös Krematoriosäätiö rs., SHT - Tukku Oy, Suomen Hautaustoimistojen liitto ry ja Kivi ry ovat tärkeitä yhteistyökumppaneita.

Liitto seuraa kirkon kentässä tapahtuvaa kehitystä ja seurakuntien yhdistyessä pyrkii pitämään jäsenmäärän kattavana. Yhteydenpitoa seurakuntiin jatketaan. Osallistutaan tarvittaessa hautausalan asiantuntija- ja näyttelytilaisuuksiin.

# Liiton hallinto ja jäsenmaksut

Liittohallituksessa on seitsemän jäsentä. Määrä on sopiva, sillä sen puitteissa on mahdollista saada hallitukseen eri alojen asiantuntijoita ja maantieteellinen edustavuus. Pääsihteeri toimii hallituksen kokouksissa sihteerinä.

Liittohallituksen jäsenten toimikausi on kolme vuotta. Se alkaa liittokokouspäivänä ja jatkuu kolmen vuoden kuluttua pidettävään liittokokoukseen asti. Erovuoroiset liittohallituksen jäsenet ovat Jouni Laaksonen, Satu Vuorinen ja Aulikki Raunemo.

Vuosittain nimetään koulutustoimikunta, jonka tehtävänä on liiton koulutustoiminnan suunnittelu.

Liittohallitus esittää, että liittohallituksen kokouspalkkiot ovat samat kuin vuonna 2022:

jäsenet 70 euroa / kokous ja puheenjohtaja 100 euroa / kokous sekä puheenjohtajan vuosipalkkio 420 euroa. Lisäksi liittohallitus esittää, että sen perustamien toimikuntien jäsenille maksetaan sama kokouspalkkio kuin liittohallituksen jäsenille, eli 70 euroa / kokous. Kaikille liittohallituksen jäsenille maksetaan kokouksista aiheutuvat matkakulut ilman päivärahaa, soveltaen kirkon viranhaltijoita koskevaa matkustusohjesääntöä.

Pääsihteerille maksettavista korvauksista päättää liittohallitus.

Liiton jäsenmaksut

## Sääntöjen 3 §:n 13 kohdan mukaan liittokokouksen tehtävänä on jäsenmaksun

määrääminen seuraavalle kalenterivuodelle. Vuoden 2022 liittokokous on vahvistanut vuoden 2023 jäsenmaksut. Hallitus esittää vuoden 2024 jäsenmaksut pidettäviksi vuoden 2023 tasolla.

# Seurakunnat ja seurakuntayhtymät vuonna 2023

## Seurakunnan/yhtymän alueen asukasmäärä:

# 

# alle 10.000 150 euroa

# 10.000 – 50.000 300

# 50.001 – 100.000 500

# 100.001 – 200.000 800

# yli 200.000 1400

# 

# Alueelliset yhdistykset 0,38 euroa maksavaa jäsentä kohden kuitenkin vähintään 35 euroa. Yhteistyöjäsenet 1400 euroa.

Liitto pitää tärkeänä, että mahdollisimman moni seurakunta/seurakuntayhtymä on Suomen hautaustoiminnan keskusliitto ry:n jäsen. Liitto ja sen kannanotot huomioidaan niin valtiovallan kuin kirkon taholta. Hautausmaa- ja hautauskulttuurin vaaliminen koetaan yleisesti erityisen tärkeäksi.

.

Helsinki 22 päivänä helmikuuta 2023

LIITTOHALLITUS